**Grad Pregrada**

**J.K. Tuškana 2, 49 218 Pregrada**

Klasa: 363-01/17-04/01

**Urbroj:** **2214/01-03/01-17-3**

**Pregrada, 19.01.2017. godine**

 P O Z I V

 za dostavu ponuda

1. Naziv javnog naručitelja GRAD PREGRADA, J.K. Tuškana 2, Pregrada,
2. Opis predmeta nabave: Opskrba električnom energijom za potrebe naručitelja kao povlaštenog kupca za jednogodišnje razdoblje (12 mjeseci) prema Troškovniku koji je sastavni dio Poziva na dostavu ponuda, a na temelju Zakona o tržištu električne energije (N.N. 22/13) i Općih uvjeta za opskrbu električnom energijom (N.N. 14/06).
3. Količina predmeta nabave definirana je Troškovnikom. Navedene količine su okvirne. Stvarno nabavljena količina može biti veća ili manja od okvirne količine, no ukupna plaćanja bez poreza na dodanu vrijednost ne smiju prelaziti procijenjenu vrijednost nabave. Lokacije opskrbe električnom energijom i obračunska mjerna mjesta navedena su u troškovniku.
4. Cijena predmeta nabave utvrđuje se ponudom i troškovnikom koji su sastavni dio Poziva za dostavu ponuda. Cijena ponude je nepromjenjiva za cijelo vrijeme trajanja ugovora. Ponuditelji su obvezni ispuniti Troškovnik na način da nude jediničnu cijenu te ukupnu cijenu za svaku stavku po tarifnim modelima. Jedinične cijene treba ponuditi zaokruženo na četiri decimalna mjesta, a ostale cijene na dva decimalna mjesta.
5. Tehničke specifikacije i vrsta električne energije određene su Troškovnikom.

 Ponuditelji nude predmet nabave u skladu s Općim uvjetima za opskrbu električnom energijom (NN 14/06), pridržavajući se u svemu Zakona o tržištu

električne energije (NN 22/13) i ostalih propisa koji reguliraju tržište električne energije. Obračunsko razdoblje za koje će opskrbljivač obračunavati električnu energiju iznosi 30 +/- 3 dana. Obračun električne energije izvršit će odabrani ponuditelj temeljem mjernih podataka koje će utvrditi Operator distribucijskog sustava na obračunskim mjernim mjestima navedenim u Troškovniku sukladno Općim uvjetima za opskrbu električnom energijom (NN 14/06) i Mrežnim pravilima elektroenergetskog sustava (NN 36/06).

1. Procijenjena vrijednost nabave: 190,000.00 kn
2. Kriterij za odabir ponude: najniža cijena
3. Uvjeti i zahtjevi koje ponuditelji moraju ispuniti:

 Uz ponudu, Ponuditelji su dužni priložiti sljedeće isprave u neovjerenoj preslici:

* Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta, kojim dokazuje da je registriran za obavljanje djelatnosti koja je predmet nabave. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod ili izjava ne smije biti starija od tri mjeseca računajući od dana početka postupka javne nabave.
* Važeća dozvola za obavljanje energetske djelatnosti opskrbe električnom energijom koju je gospodarskom subjektu izdala Hrvatska energetska regulatorna agencija (HERA).
* Preslika sklopljenog Sporazuma kojim se reguliraju prava i obveze između ponuditelja (opskrbljivača) i Operatora tržišta, sukladno članku 17. Pravila djelovanja tržišta električne energije („Narodne novine”, broj 135/06, 146/10 i 90/12). Dokaz se dostavlja u preslici Sporazuma ili potvrde Hrvatskog operatora tržišta energije d.o.o. ili na drugi dokaziv način.
1. Rok za dostavu ponude (datum i vrijeme) 30.01.2017.g. do 09:00 sati
2. Način dostavljanja ponuda: Poštom, osobna dostava,
3. Adresa na koju se ponude dostavljaju: Grad Pregrada, J.K. Tuškana 2,
4. Internetska adresa ili adresa na kojoj se može preuzeti dodatna dokumentacija ako je potrebno:-
5. Kontakt osoba: Ksenija Ogrizek
6. Broj telefona i adresa elektroničke pošte: 049376052, email ksenija.ogrizek@pregrada.hr
7. Datum objave poziva na internetskim stranicama: 19.01.2017.g.
8. Javno otvaranje ponuda je dana 30.01. 2017.g. u 09:00 sati na adresi Grad Pregrada, J.K. Tuškana 2, Pregrada

Napomena: Ponude moraju biti sastavljene u skladu s Odlukom o provedbi postupka javne nabave bagatelne vrijednosti Grada Pregrade Klasa:022-05/14-01/17, Urbroj: 2214/01-02-14-1 od 28.01.2014.g., Izmjena Odluke Klasa:022-05/14-01/07, Urbroj: 2214/01-02-14-2 od 24.02.2014.g. Izmjena Odluke Klasa:022-05/14-01/07, Urbroj: 2214/01-02-14-3 od 15.12.2014.g. koja je objavljena na www.pregrada.hr

 Ovlaštena osoba naručitelja:

 Ksenija Ogrizek, v.r.